Uredba Komisije (ES) št. 272/98

z dne 2. februarja 1998

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 2509/97 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in ki jo določajo posebni predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, priloženi k tej uredbi, v skladu z navedenimi splošnimi pravili uvrstiti v ustrezne oznake KN, navedene v stolpcu 2, in sicer iz razlogov, navedenih v stolpcu 3;

ker je primerno, da se imetnik na podlagi veljavnih ukrepov Skupnosti v zvezi s sistemi dvojne kontrole ter predhodnim in naknadnim nadzorom Skupnosti nad tekstilnimi izdelki ob uvozu v Skupnost v skladu z določbami člena 12(6) Uredbe Sveta (EGS) št. 2913/92 z 12. oktobra 1992 o carinskem zakoniku Skupnosti [3], lahko še naprej, in sicer za obdobje 60 dni, sklicuje na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi in ki niso več v skladu s to uredbo;

ker so ukrepi iz te uredbe skladni z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Na podlagi veljavnih ukrepov Skupnosti v zvezi s sistemi dvojne kontrole ter predhodnim in naknadnim nadzorom Skupnosti nad tekstilnimi izdelki ob uvozu v Skupnost se je v skladu z določbami člena 12(6) Uredbe (EGS) št. 2913/92 za obdobje 60 dni mogoče še naprej sklicevati na zavezujoče tarifne informacije o uvrstitvi blaga v kombinirano nomenklaturo, ki jih izdajo carinski organi in ki niso več v skladu s to uredbo.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 2. februarja 1998

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 345, 16.12.1997, str. 44.

[3] UL L 302, 19.10.1992, str. 1.

--------------------------------------------------

PRILOGA

Poimenovanje | Uvrstitev (oznaka KN) | Utemeljitev |

(1) | (2) | (3) |

1.Enobarvno oblačilo iz debele pletenine (2,8 mm), česano na notranji in zunanji strani, z več kot 10 zankami na centimeter v vodoravni smeri (100 % poliester), ravno krojeno, namenjeno za pokrivanje zgornjega dela telesa do bokov. Oblačilo je na sprednji strani krajše kot na zadnji.Ima dolge rokave s patentom, zavihan ovratnik, odprto je po celotni sprednji strani in se zapenja z gumbi, z leve čez desno stran. Na spodnjem delu ima stranske razporke.Oblačilo ima tudi prišit vezen prsni žep.(Oblačilo, podobno jopici)(Glej fotografijo št. 567) | 61103091 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 9 k Poglavju 61 in besedilo oznak KN 6110, 611030 in 61103091. Ob upoštevanju njegovega kroja in splošnega videza (predvsem vrste in debeline materiala, dejstva, da ni podloženo in da nima zahtevane togosti) se to oblačilo uvrsti kot izdelek, podoben jopici. Glej tudi pojasnjevalne opombe kombinirane nomenklature v zvezi s tarifno številko 6110. |

2.Vratarska rokavica, ki se uporablja za hokej na ledu ali na ulici, sestavljena iz dveh delov, rokavice in ščitnika, ki sta na petih mestih prišita skupaj. Ponavadi se nosi na desni roki (če je vratar desničar), s katero se drži tudi palico.Ščitnik, ki tvori hrbtni del rokavice (dimenzije: 37 cm × 20 cm × 3 cm), je narejen iz toge celičaste plastične mase in je v celoti prekrit, v glavnem s pletenino iz umetnih ali sintetičnih vlaken. Glavni namen je zaustaviti žogo (ali ploščico pri hokeju na ledu), ko poleti proti golu, in zaščititi hrbtni del roke.Drugi del izdelka je podoben normalni rokavici. Dlan je narejena iz netkanega tekstila iz poliamidnih mikrovlaken in jo vratar uporablja za držanje palice in rokovanje z njo. Zgornji del je narejen iz pletenine.(Glej fotografijo št. 571) | 61169300 | Uvrščanje opredeljujejo določbe splošnih pravil 1, 3b in 6 za razlago kombinirane nomenklature in besedilo oznak KN 6116 in 61169300. Glej tudi pojasnjevalne opombe HS k tarifni številki 9506. |

3.Nepodloženo oprijeto oblačilo iz tkanine za kavbojke — denim (100 % bombaž) z zavihanim ovratnikom, namenjeno za pokrivanje zgornjega dela telesa, ki sega do pasu.Ima dolge rokave z manšetami na gumbe, oprijet vratni izrez, spredaj se po celotni dolžini zapira z zadrgo, ima žepe v višini prsi in je na spodnjem robu rahlo oblikovano in obrobljeno.Oblačilo je izdelano iz 10 panelov (šestih spredaj in štirih zadaj), ki so po dolgem med seboj sešiti z okrasnimi šivi.(jopič)(Glej fotografijo št. 568) | 62043290 | Uvrstitev opredeljujejo določbe splošnih pravil 1 in 6 za razlago kombinirane nomenklature, opombi 1 in 8 k Poglavju 62 in besedilo oznak KN 6204, 620432 in 62043290. Ob upoštevanju njegovega kroja in splošnega videza se to oblačilo uvrsti kot jopič. |

+++++ TIFF +++++

--------------------------------------------------